Dear Prudence

«Dear Prudence» er en sang skrevet av John Lennon (men kreditert Lennon/McCartney) som ble fremført og utgitt 22. november 1968 med The Beatles på deres dobbeltalbum The Beatles (også kalt White Album).

 Bakgrunn 

Da The Beatles og bekjente av dem var på meditasjonskurs i Rishikesh i India, ble det laget en del sanger, deriblant «Dear Prudence». Sangen handlet om Prudence Anne Villiers Farrow (lillesøsteren til Mia Farrow). Under oppholdet i Rishikesh var det sjelden at Prudence kom ut av sin meditasjons-hytte. Dette varte hele tre uker. Lennon og George Harrison klarte til slutt å overtale henne til å komme ut.Turner, Steve (2009) The Stories Behind the Songs 1967 – 1970 Carlton Books Limited ISBN 978-1-847-32268-5

 Innspilling 

«Dear Prudence» ble innspilt 28./29./30. august 1968 i Trident Studios i London. Ringo Starr hadde forlatt gruppen midlertidig noen dager i forveien grunnet mistrivsel. Derfor tok Paul McCartney på seg jobben bak trommesettet. På en av innspillingsdagene hadde McCartney besøk av sin fetter John som fikk lov å bidra med kor og håndklapp.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 152

 Personell 

John Lennon: elektrisk gitar, tamburin, vokal, kor
Paul McCartney: trommer, bass, piano, kor, håndklapp
George Harrison: sologitar, kor, håndklapp
Mal Evans: kor, håndklapp
Jackie Lomax: kor, håndklapp
John McCartney: kor, håndklapp

 Annet 

John Lennons sønn, Sean Lennon ga ut en coverversjon av «Dear Prudence» i Japan i 1991.

Det norske bandet Prudence tok sitt bandnavn fra nettopp sangen «Dear Prudence».Hoel, Ole Jacob (2011) Åge – historien om Norges største rocker. Oslo, Gyldendal ISBN 9788205390959 s. 66

Referanser

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1968